b'\n_START_ARTICLE_\nAlter Bridge\n_START_SECTION_\nDate generale\n_START_PARAGRAPH_\nSolistul Myles Kennedy, fost membru al The Mayfield Four \xc8\x99i actualul solist al proiectului solo al legendarului chitarist Slash, s-a al\xc4\x83turat trupei dup\xc4\x83 pu\xc8\x9bin de la formarea acesteia. Mark Tremonti a numit forma\xc8\x9bia dup\xc4\x83 numele unui pod din Detroit, Michigan, din apropierea fostei sale case, situat\xc4\x83 pe Alter Road._NEWLINE_\xc3\x8en ciuda succesului trupei Creed, premiat\xc4\x83 cu multi-platinum, One Day Remains - primul lor album de studio realizat cu Wind-up Records \xc3\xaen august 2004 - a ob\xc8\x9binut doar aur. Dup\xc4\x83 primul turneu al trupei, \xc3\xaen anul 2006, ace\xc8\x99tia au renun\xc8\x9bat la contractul cu Wind-up Records \xc8\x99i au semnat cu Universal Republic, cu care au lansat al doilea album, Blackbird, \xc3\xaen octombrie 2007. De\xc8\x99i primul album a primit critici mixte, cel de-al doilea a avut un mai mare succes din acest punct de vedere. Alter Bridge au petrecut urm\xc4\x83torii doi ani merg\xc3\xa2nd \xc3\xaen turnee \xc8\x99i lucr\xc3\xa2nd la diferite proiecte, \xc3\xaenainte de a se reuni \xc3\xaen 2010 pentru a lansa un nou album, AB III. Noul album, realizat \xc3\xaen octombrie 2010 cu Roadrunner Records, a primit aprecierea criticilor. \xc3\x8en ianuarie 2011, trupa Alter Bridge a lansat primul album live \xc8\x99i film-concert, Live from Amsterdam. Urm\xc4\x83torul concert-film, Live at Wembley, este programat pentru 27 martie 2012._NEWLINE_La \xc3\xaenceput, muzica celor de la Alter Bridge a fost comparat\xc4\x83 cu cea scris\xc4\x83 de Creed. Cu toate acestea, trupa a f\xc4\x83cut multe realiz\xc4\x83ri \xc8\x99i a primit laude \xc3\xaen ultimii ani, \xc3\xaen ciuda succesului relativ sc\xc4\x83zut \xc8\x99i sprijinului din partea casei de discuri. Alter Bridge au devenit cunoscu\xc8\x9bi pentru lungile \xc8\x99i desele lor turnee \xc8\x99i pentru fanii lor loiali. Membrii forma\xc8\x9biei sunt implica\xc8\x9bi \xc3\xaen proiecte solo \xc8\x99i sesiuni de lucru, cum ar fi Creed, colabor\xc4\x83rile lui Myles Kennedy cu Slash \xc8\x99i cu fo\xc8\x99tii membrii ai trupei Led Zeppelin. \xc3\x8en anul 2009, Ultimate Guitar Archive i-au numit pe cei de la Alter Bridge a 36-a cea mai important\xc4\x83 trup\xc4\x83 a deceniului.'